phoneee/thai-legal-corpus huggingface dataset:
กฎกระทรวงกฎกระทรวงฉบับที่๗ ( พ.ศ. ๒๕๑๖ )ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑------------ อาศัยอำนาจตามความในมาตรา๓๐ มาตรา ๓๔ และมาตรา ๕๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้ ข้อ๑เครื่องหมายมาตรฐานสำหรับแสดงกับผลิตภัณฑ์อุตสาหกรรมตามมาตรา ๒๐ และมาตรา ๒๑มีลักษณะเป็นรูปสี่เหลี่ยมจัตุรัสทำมุมสี่สิบห้าองศากับพื้นระดับอยู่ในกรอบรูปวงกลมและมีส่วนสัดตามแบบท้ายกฎกระทรวงนี้เครื่องหมายมาตรฐานจะมีขนาดเท่าใดหรือจะใช้สีใดก็ได้ ข้อ๒ ให้ผู้รับใบอนุญาตตามมาตรา ๒๐หรือมาตรา ๒๑ แล้วแต่กรณี เป็นผู้จัดทำเครื่องหมายมาตรฐาน ข้อ๓ การแสดงเครื่องหมายมาตรฐานให้แสดงให้เห็นได้ง่ายและชัดเจนไว้ที่ (๑)ผลิตภัณฑ์อุตสาหกรรม และจะแสดงไว้ที่สิ่งบรรจุ หีบห่อ สิ่งหุ้มห่อ หรือสิ่งผูกมัดอีกด้วยก็ได้ (๒)สิ่งบรรจุ หีบห่อ สิ่งหุ้มห่อ หรือสิ่งผูกมัด ถ้าไม่อาจแสดงหรือไม่สะดวกที่จะแสดงเครื่องหมายมาตรฐานไว้ที่ผลิตภัณฑ์อุตสาหกรรม ถ้าผลิตภัณฑ์อุตสาหกรรมที่จะแสดงเครื่องหมายมาตรฐานตามวรรคหนึ่งทำจากโรงงานภายในราชอาณาจักรสองแห่งขึ้นไป และผลิตภัณฑ์อุตสาหกรรมนั้นใช้เครื่องหมายการค้าอย่างเดียวกันให้ระบุชื่อและที่ตั้งของโรงงานที่ทำผลิตภัณฑ์อุตสาหกรรมนั้นด้วยถ้าไม่อาจระบุชื่อและที่ตั้งของโรงงานนั้นจะใช้รหัสแสดงชื่อและที่ตั้งของโรงงานก็ได้ ข้อ๔ ในการแสดงเครื่องหมายมาตรฐานให้ระบุหมายเลขมาตรฐานผลิตภัณฑ์อุตสาหกรรมให้เห็นได้ง่ายและชัดเจนไว้ใต้หรือข้างเครื่องหมายมาตรฐาน ในกรณีที่ผลิตภัณฑ์อุตสาหกรรมเป็นสิ่งบรรจุหีบห่อ สิ่งหุ้มห่อ หรือสิ่งผูกมัด ให้มีข้อความไว้ใต้หรือข้างเครื่องหมายมาตรฐานเพื่อแสดงว่าเครื่องหมายมาตรฐานนั้นใช้เฉพาะกับสิ่งบรรจุ หีบห่อ สิ่งหุ้มห่อ หรือสิ่งผูกมัดเท่านั้น ข้อ๕ การแสดงเครื่องหมายมาตรฐานนั้นให้แสดงชื่อผู้รับใบอนุญาตหรือแสดงเครื่องหมายการค้าที่จดทะเบียนแล้วไว้ในที่ใกล้เคียงกันให้เห็นได้ง่ายและชัดเจน ให้ไว้ณ วันที่ ๓ เมษายน พ.ศ. ๒๕๑๖ พลเอก ก. สีวะรา รัฐมนตรีว่าการกระทรวงอุตสาหกรรม[ดูข้อมูลจากภาพกฎหมาย]+-------------------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากมาตรา ๓๐ และมาตรา ๓๔ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑บัญญัติว่า หลักเกณฑ์และวิธีการเกี่ยวกับลักษณะการทำกับวิธีแสดงเครื่องหมายมาตรฐานและการใช้เครื่องหมายมาตรฐาน ให้กำหนดโดยกฎกระทรวง จึงจำเป็นต้องออกกฎกระทรวงนี้[รก. ๒๕๑๖/๔๓/๑๒๖/๒๔ เมษายน ๒๕๑๖]
ข้อบังคับเจ้าพนักงานจราจรทั่วราชอาณาจักรข้อบังคับเจ้าพนักงานจราจรทั่วราชอาณาจักรว่าด้วยการห้ามรถยนต์บรรทุกตั้งแต่ 10 ล้อขึ้นไปและรถบางชนิดเดินในถนนบางสายในเขตกรุงเทพมหานคร(ฉบับที่ 5)พ.ศ.2532----------ตามที่ได้มีข้อบังคับเจ้าพนักงานจราจรทั่วราชอาณาจักรว่าด้วยการห้ามรถยนต์บรรทุกตั้งแต่ 10 ล้อขึ้นไป และรถบางชนิดเดินในถนนบางสายในเขตกรุงเทพมหานคร พ.ศ.2527 นั้นบัดนี้ ได้รับแจ้งจากกรมโยธาธิการขอให้กำหนดมาตรการห้ามรถยนต์บรรทุก 6 ล้อ10 ล้อ และรถลากจูงที่บรรทุกสิ่งของทุกชนิดผ่านขึ้นสะพานกรุงเทพตลอดเวลายกเว้นรถเปล่าเพื่อให้สะพานกรุงเทพมีอายุใช้งานได้นานต่อไปฉะนั้น เพื่อความสะดวกและปลอดภัยในการจราจรอธิบดีกรมตำรวจในฐานะเจ้าพนักงานจราจรทั่วราชอาณาจักร อาศัยอำนาจตามความในมาตรา 139แห่งพระราชบัญญัติจราจรทางบก พ.ศ. 2522ออกข้อบังคับไว้ ดังต่อไปนี้ข้อ 1 ข้อบังคับนี้เรียกว่า `ข้อบังคับเจ้าพนักงานจราจรทั่วราชอาณาจักรว่าด้วยการห้ามรถยนต์บรรทุกตั้งแต่ 10 ล้อขึ้นไปและรถบางชนิดเดินในถนนบางสายในเขตกรุงเทพมหานคร (ฉบับที่ 5) พ.ศ.2532'ข้อ 2 ให้ยกเลิกความในข้อ 5.19ของข้อบังคับเจ้าพนักงานจราจรทั่วราชอาณาจักรว่าด้วย การห้ามรถยนต์บรรทุกตั้งแต่ 10 ล้อขึ้นไปและรถบางชนิดเดินในถนนบางสายในเขตกรุงเทพมหานคร พ.ศ.ข้อ 3 ห้ามรถยนต์บรรทุกดังต่อไปนี้เดินผ่านขึ้นบนสะพานกรุงเทพ 3.1รถยนต์บรรทุกที่มีล้อ ตั้งแต่ 10 ล้อขึ้นไป 3.2รถยนต์บรรทุกที่มีเพลา ตั้งแต่ 3 เพลาขึ้นไปและรถพ่วง 3.3รถยนต์บรรทุกของหนักอื่น ๆ เช่น รถยนต์บรรทุกซุง เสาเข็ม เป็นต้นความในวรรคแรกให้ใช้บังคับแก่รถยนต์บรรทุกซึ่งมิได้มีการบรรทุกสัตว์หรือสิ่งของใดๆข้อ 4 ให้ใช้ข้อบังคับนี้ตั้งแต่บัดนี้เป็นต้นไปประกาศ ณ วันที่ 1 กุมภาพันธ์ พ.ศ. 2532พลตำรวจเอก เภา สารสินอธิบดีกรมตำรวจเจ้าพนักงานจราจรทั่วราชอาณาจักร
ประกาศทบวงมหาวิทยาลัยประกาศทบวงมหาวิทยาลัยเรื่อง ข้อบังคับมหาวิทยาลัยบูรพา[๑] อาศัยอำนาจตามความในมาตรา ๔วรรคสอง แห่งพระราชบัญญัติมหาวิทยาลัยบูรพา พ.ศ. ๒๕๓๓รัฐมนตรีว่าการทบวงมหาวิทยาลัยจึงออกประกาศไว้ดังนี้ข้อ ๑ให้ใช้ข้อบังคับมหาวิทยาลัยบูรพา ว่าด้วยคุณสมบัติและการสรรหานายกสภามหาวิทยาลัยพ.ศ. ๒๕๓๓ ท้ายประกาศฉบับนี้ข้อ ๒ให้ใช้ข้อบังคับมหาวิทยาลัยบูรพาว่าด้วยคุณสมบัติและการสรรหากรรมการสภามหาวิทยาลัยผู้ทรงคุณวุฒิ พ.ศ. ๒๕๓๓ท้ายประกาศฉบับนี้ข้อ ๓ให้ใช้ข้อบังคับมหาวิทยาลัยบูรพา ว่าด้วยคุณสมบัติ หลักเกณฑ์ และวิธีการเลือกกรรมการสภามหาวิทยาลัยประเภทผู้แทนผู้บริหาร ตามมาตรา ๑๑ (๓) พ.ศ. ๒๕๓๓ ท้ายประกาศฉบับนี้ข้อ ๔ให้ใช้ข้อบังคับมหาวิทยาลัยบูรพา ว่าด้วยคุณสมบัติ หลักเกณฑ์และวิธีการเลือกกรรมการสภามหาวิทยาลัย ประเภทผู้แทนคณาจารย์ ตามมาตรา ๑๑ (๔) พ.ศ.๒๕๓๓ ท้ายประกาศฉบับนี้ประกาศ ณ วันที่ ๓๐ พฤศจิกายน พ.ศ. ๒๕๓๓อนุวรรตน์วัฒนพงศ์ศิริรัฐมนตรีว่าการทบวงมหาวิทยาลัยวิภา/ผู้จัดทำ๔ พฤษภาคม ๒๕๕๔[๑] ราชกิจจานุเบกษาเล่ม ๑๐๗/ตอนที่ ๒๕๖/หน้า ๕๔๒/๒๗ ธันวาคม ๒๕๓๓
ประกาศกระทรวงอุตสาหกรรมฉบับที่ 4581 (พ.ศ. 2556)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมหลอดฟลูออเรสเซนซ์ขั้วเดี่ยว เฉพาะด้านประสิทธิภาพพลังงานและกําหนดมาตรฐานผลิตภัณฑ์อุตสาหกรรมหลอดฟลูออเรสเซนซ์ขั้วเดี่ยว - คุณลักษณะที่ต้องการด้านประสิทธิภาพพลังงาน-----------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม หลอดฟลูออเรสเซนซ์ขั้วเดี่ยว เฉพาะด้านประสิทธิภาพพลังงาน มาตรฐานเลขที่ มอก.2334 - 2550 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 3579 (พ.ศ. 2550) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม หลอดฟลูออเรสเซนซ์ขั้วเดี่ยว เฉพาะด้านประสิทธิภาพพลังงาน ลงวันที่ 19 เมษายน พ.ศ. 2550 และออกประกาศกําหนดมาตรฐานผลิตภัณฑ์อุตสาหกรรม หลอดฟลูออเรสเซนซ์ขั้วเดี่ยว -คุณลักษณะที่ต้องการด้านประสิทธิภาพพลังงาน มาตรฐานเลขที่ มอก.2334 - 2556 ขึ้นใหม่ ดังมีรายการละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 270 วัน นับแต่วันที่ประกาศในราชกิจจานุเบกษา เป็นต้นไปผู้มีอํานาจลงนาม - ประกาศ ณ วันที่ 29 ตุลาคม พ.ศ. 2556 ประเสริฐ บุญชัยสุขรัฐมนตรีว่าการกระทรวงอุตสาหกรรม
กฎกระทรวงกฎกระทรวงฉบับที่ ๓๘๘ (พ.ศ.๒๕๔๑)ออกตามความในพระราชบัญญัติการผังเมืองพ.ศ. ๒๕๑๘[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ. ๒๕๑๘ และมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ขยายระยะเวลาการใช้บังคับกฎกระทรวง ฉบับที่ ๑๔๘ (พ.ศ.๒๕๓๖) ออกตามความในพระราชบัญญัติการผังเมือง พ.ศ. ๒๕๑๘ ต่อไปอีกมีกำหนดหนึ่งปีทั้งนี้ ตั้งแต่วันที่ ๒๖ ตุลาคม พ.ศ. ๒๕๔๑ เป็นต้นไปให้ไว้ ณ วันที่ ๕ ตุลาคม พ.ศ. ๒๕๔๑พลตรี สนั่น ขจรประศาสน์รัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือโดยที่ปรากฏว่าสภาพการณ์และสิ่งแวดล้อมในท้องที่ตำบลหัวเตย ตำบลพุนพิน ตำบลท่าข้ามตำบลหนองไทร ตำบลเขาหัวควาย และตำบลท่าโรงช้าง อำเภอพุนพิน จังหวัดสุราษฎร์ธานีซึ่งกฎกระทรวง ฉบับที่ ๑๔๘ (พ.ศ. ๒๕๓๖) ออกตามความในพระราชบัญญัติการผังเมือง พ.ศ.๒๕๑๘ กำหนดให้ใช้ผังเมืองรวมบังคับในท้องที่ดังกล่าวได้เปลี่ยนแปลงไปและเป็นกรณีที่ไม่อาจดำเนินการแก้ไขผังเมืองรวมได้ทันภายในระยะเวลาที่กฎกระทรวงนั้นใช้บังคับสมควรขยายระยะเวลาการใช้บังคับกฎกระทรวงดังกล่าวต่อไปอีกหนึ่งปี และเนื่องจากมาตรา๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการขยายระยะเวลาการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้ภคินี/แก้ไข๕/๖/๒๕๔๕(A+B)Cสุกัญญา/แก้ไข๑๐ กันยายน ๒๕๕๑วิภา/ปรับปรุง๑๑ พฤศจิกายน ๒๕๕๘[๑] ราชกิจจานุเบกษาเล่ม ๑๑๕/ตอนที่ ๗๔ ก/หน้า ๒๘/๑๙ ตุลาคม ๒๕๔๑
ประกาศกระทรวงการคลังว่าด้วยภาษีเงินได้และภาษีมูลค่าเพิ่ม ( ฉบับที่ 207)เรื่อง กําหนดองค์การ สถานสาธารณกุศล สถานพยาบาล และสถานศึกษา ตามมาตรา 47(7)(ข) แห่งประมวลรัษฎากร และมาตรา 3(4)(ข) แห่งพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535 อาศัยอํานาจตามความในมาตรา 47(7)(ข) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 19) พ.ศ. 2508 และมาตรา 3(4)(ข) แห่งพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535 รัฐมนตรีว่าการกระทรวงการคลังจึงประกาศ ดังต่อไปนี้ ข้อ ๑ ให้เพิ่มความต่อไปนี้เป็น (505) ของข้อ 3 แห่งประกาศกระทรวงการคลังว่าด้วยภาษีเงินได้และภาษีมูลค่าเพิ่ม (ฉบับที่ 2) เรื่อง กําหนดองค์การ สถานสาธารณกุศล สถานพยาบาล และสถานศึกษา ตามมาตรา 47(7)(ข) แห่งประมวลรัษฎากร และมาตรา 3(4)(ข) แห่ง พระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535 ลงวันที่ 12 ตุลาคม พ.ศ. 2535"(505) สมาคมโรคมะเร็งแห่งประเทศไทย ในพระบรมราชินูปถัมภ์"ข้อ ๒ ระกาศนี้ให้เริ่มใช้บังคับ(1) สําหรับเงินได้พึงประเมินประจําปี พ.ศ. 2545 ที่จะต้องยื่นรายการใน พ.ศ. 2546 เป็นต้นไป(2) สําหรับมูลค่าของฐานภาษีของผู้ประกอบการ ในเดือนธันวาคม พ.ศ. 2545 เป็นต้นไปผู้มีอํานาจลงนาม ประกาศ ณ วันที่ 23 ธันวาคม พ.ศ. 2545ร้อยเอก สุชาติ เชาว์วิศิษฐรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงการคลัง
คําสั่งกรมสรรพากรที่ ท.ป. 102/2544เรื่อง มอบอํานาจหน้าที่ให้ผู้อํานวยการสํานักตรวจสอบภาษีซึ่งปฏิบัติหน้าที่ผู้อํานวยการศูนย์บริหารภาษีธุรกิจขนาดใหญ่ สั่ง และปฏิบัติราชการแทนอธิบดีกรมสรรพากร------------------------------------------เพื่อให้การดําเนินการออกหนังสือรับรองการเสียภาษี และการมีถิ่นที่อยู่ในประเทศไทยเป็นภาษาอังกฤษ สําหรับผู้ประกอบธุรกิจขนาดใหญ่เป็นไปโดยสะดวกและรวดเร็ว อาศัยอํานาจตามความในมาตรา 38(7) แห่งพระราชบัญญัติระเบียบบริหารราชการแผ่นดิน พ.ศ. 2534 และมาตรา 2 แห่งประมวลรัษฎากร อธิบดีกรมสรรพากรจึงมีคําสั่งดังต่อไปนี้ข้อ ๑ ให้ยกเลิกคําสั่งกรมสรรพากรที่ ท.ป.100/2544 เรื่อง มอบอํานาจหน้าที่ให้ผู้อํานวยการสํานักตรวจสอบภาษีซึ่งปฏิบัติหน้าที่ผู้อํานวยการศูนย์บริหารภาษีธุรกิจขนาดใหญ่ สั่ง และปฏิบัติราชการแทนอธิบดีกรมสรรพากร ลงวันที่ 28 มีนาคม พ.ศ. 2544ข้อ ๒ คําสั่งนี้ให้ใช้บังคับตั้งแต่วันที่ที่ลงในคําสั่งนี้เป็นต้นไปผู้มีอํานาจลงนาม - สั่ง ณ วันที่ 28 มิถุนายน พ.ศ. 2544 ศุภรัตน์ ควัฒน์กุลอธิบดีกรมสรรพากร
ประกาศกระทรวงพาณิชย์ประกาศกระทรวงพาณิชย์เรื่องกำหนดให้แป้งมันสำปะหลังเป็นสินค้ามาตรฐานและมาตรฐานสินค้าแป้งมันสำปะหลังพ.ศ.๒๕๔๖[๑] เพื่อประโยชน์ในการส่งเสริมพัฒนาคุณภาพสินค้าแป้งมันสำปะหลัง ให้เป็นที่เชื่อถือและยอมรับในต่างประเทศอาศัยอำนาจตามความในมาตรา ๔ (๑) และ (๒) แห่งพระราชบัญญัติมาตรฐานสินค้าขาออก พ.ศ.๒๕๐๓ แก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์ โดยคำแนะนำของคณะกรรมการมาตรฐานสินค้าออกประกาศไว้ดังต่อไปนี้ข้อ ๑ให้กำหนดแป้งมันสำปะหลังเป็นสินค้ามาตรฐานข้อ ๒ให้กำหนดมาตรฐานสินค้าแป้งมันสำปะหลังไว้ตามรายละเอียดต่อท้ายประกาศนี้ข้อ ๓[๒] ประกาศฉบับนี้ให้ใช้บังคับตั้งแต่วันที่๑๗ กรกฎาคม ๒๕๔๗ เป็นต้นไปประกาศณ วันที่ ๖ พฤศจิกายน พ.ศ. ๒๕๔๖อดิศัย โพธารามิกรัฐมนตรีว่าการกระทรวงพาณิชย์[เอกสารแนบท้าย]๑.[๓]รายละเอียดมาตรฐานสินค้าแป้งมันสำปะหลังต่อท้ายประกาศกระทรวงพาณิชย์ เรื่องกำหนดให้แป้งมันสำปะหลังเป็นสินค้ามาตรฐานและมาตรฐานสินค้าแป้งมันสำปะหลัง(ฉบับที่ ๓) พ.ศ. ๒๕๔๗ มาตรฐานสินค้าแป้งมันสำปะหลัง(ดูข้อมูลจากภาพกฎหมาย)ประกาศกระทรวงพาณิชย์เรื่อง กำหนดให้แป้งมันสำปะหลังเป็นสินค้ามาตรฐานและมาตรฐานสินค้าแป้งมันสำปะหลัง(ฉบับที่ ๒) พ.ศ. ๒๕๔๗[๔]ประกาศกระทรวงพาณิชย์เรื่อง กำหนดให้แป้งมันสำปะหลังเป็นสินค้ามาตรฐานและมาตรฐานสินค้าแป้งมันสำปะหลัง(ฉบับที่ ๓) พ.ศ. ๒๕๔๗[๕]อุษมล/ผู้จัดทำ๒๕สิงหาคม ๒๕๕๔[๑] ราชกิจจานุเบกษาเล่ม ๑๒๐/ตอนพิเศษ ๑๓๓ ง/หน้า ๑/๑๙ พฤศจิกายน ๒๕๔๖[๒] ข้อ ๓แก้ไขเพิ่มเติมโดยประกาศกระทรวงพาณิชย์ เรื่องกำหนดให้แป้งมันสำปะหลังเป็นสินค้ามาตรฐานและมาตรฐานสินค้าแป้งมันสำปะหลัง (ฉบับที่๒) พ.ศ.๒๕๔๗[๓] รายละเอียดมาตรฐานสินค้าแป้งมันสำปะหลังต่อท้ายประกาศกระทรวงพาณิชย์เรื่อง กำหนดให้แป้งมันสำปะหลังเป็นสินค้ามาตรฐานและมาตรฐานสินค้าแป้งมันสำปะหลัง(ฉบับที่ ๓) พ.ศ. ๒๕๔๗ มาตรฐานสินค้าแป้งมันสำปะหลัง แก้ไขเพิ่มเติมโดยประกาศกระทรวงพาณิชย์เรื่อง กำหนดให้แป้งมันสำปะหลังเป็นสินค้ามาตรฐานและมาตรฐานสินค้าแป้งมันสำปะหลัง(ฉบับที่ ๓) พ.ศ. ๒๕๔๗[๔] ราชกิจจานุเบกษาเล่ม ๑๒๑/ตอนพิเศษ ๔ ง/หน้า ๑๘/๑๕ มกราคม ๒๕๔๗[๕] ราชกิจจานุเบกษาเล่ม ๑๒๑/ตอนพิเศษ ๖๕ ง/หน้า ๑๖/๑๑ มิถุนายน ๒๕๔๗
ประกาศกรมการขนส่งทางบกประกาศกรมการขนส่งทางบกเรื่องกำหนดรัศมีวงเลี้ยวและระยะท้ายปัดของรถพ.ศ. ๒๕๕๒[๑] โดยที่กฎกระทรวงฉบับที่ ๖๐ (พ.ศ. ๒๕๕๒) ออกตามความในพระราชบัญญัติการขนส่งทางบก พ.ศ. ๒๕๒๒กำหนดให้รถที่ใช้ในการขนส่งผู้โดยสารและรถที่ใช้ในการขนส่งสัตว์หรือสิ่งของต้องมีรัศมีวงเลี้ยวและระยะท้ายปัดของรถเป็นไปตามที่อธิบดีกำหนดเพื่อให้การควบคุมบังคับรถเกิดความปลอดภัยในการใช้งานและให้สมรรถนะของรถเป็นไปตามมาตรฐานสากลอาศัยอำนาจตามความในข้อ ๑ (๑) (ค) และข้อ ๑๕ (๑) (ค) แห่งกฎกระทรวง ฉบับที่ ๙(พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยกฎกระทรวง ฉบับที่ ๖๐ (พ.ศ. ๒๕๕๒)ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกเห็นสมควรประกาศกำหนดรัศมี วงเลี้ยวและระยะท้ายปัดของรถไว้ดังต่อไปนี้ข้อ ๑ในประกาศนี้รถ หมายถึง รถที่ใช้ในการขนส่งผู้โดยสาร มาตรฐาน ๑มาตรฐาน ๒ มาตรฐาน ๓ มาตรฐาน ๔ และมาตรฐาน ๖และรถที่ใช้ในการขนส่งสัตว์หรือสิ่งของลักษณะ ๑ ลักษณะ ๒ ลักษณะ ๓ ลักษณะ ๔และลักษณะ ๙ระยะท้ายปัด (Rear Swing-out) หมายถึง ระยะที่ท้ายรถปัดออกด้านข้างขณะเลี้ยวโดยมีรัศมีวงเลี้ยวด้านนอกเท่ากับ๑๒.๕๐ เมตร วัดอ้างอิงกับแนวตัวถังรถขณะจอดข้อ ๒รถหรือคัสซีรถต้องมีรัศมีวงเลี้ยว ดังนี้(๑)รัศมีวงเลี้ยวด้านนอก (Outer Turning Radius) ไม่เกิน๑๒.๕๐ เมตร เมื่อวัดที่ตัวถังด้านนอกวงเลี้ยว(๒)รัศมีวงเลี้ยวด้านใน (Inner Turning Radius) ไม่น้อยกว่า๕.๓๐ เมตรเมื่อวัดที่ตัวถังด้านในวงเลี้ยวในขณะที่รถนั้นเคลื่อนที่โดยมีรัศมีวงเลี้ยวด้านนอกเท่ากับ๑๒.๕๐ เมตรข้อ ๓รถหรือคัสซีรถจะต้องมีระยะท้ายปัด ดังนี้(๑)สำหรับรถหรือคัสซีรถที่ใช้ในการขนส่งผู้โดยสารที่มีความยาวมากกว่า ๑๒ เมตรจะมีระยะท้ายปัดได้ไม่เกิน ๐.๖๐ เมตร(๒)สำหรับรถหรือคัสซีรถที่ใช้ในการขนส่งสัตว์หรือสิ่งของที่มีความยาวมากกว่า ๑๐ เมตรจะมีระยะท้ายปัดได้ไม่เกิน ๐.๘๐ เมตรข้อ ๔ตัวอย่างแสดงรัศมีวงเลี้ยวด้านนอก รัศมีวงเลี้ยวด้านในและระยะท้ายปัดของรถให้เป็นไปตามรูปที่แนบท้ายประกาศนี้ประกาศ ณ วันที่ ๒๔มิถุนายน พ.ศ. ๒๕๕๒ชัยรัตน์ สงวนชื่ออธิบดีกรมการขนส่งทางบก[เอกสารแนบท้าย]๑.รูปตัวอย่างแสดงรัศมีวงเลี้ยวและระยะท้ายปัดของรถ(ดูข้อมูลจากภาพกฎหมาย)ปริยานุช/ผู้จัดทำ๑๙ สิงหาคม ๒๕๕๒โชติกานต์/ปรับปรุง๒๘ สิงหาคม ๒๕๕๘[๑] ราชกิจจานุเบกษาเล่ม ๑๒๖/ตอนพิเศษ ๑๑๐ ง/หน้า ๕๑/๖ สิงหาคม ๒๕๕๒
กฎกระทรวง ฉบับที่ 37 (พ.ศ. 2539) ออกตามความในพระราชบัญญัติการพนัน พุทธศักราช 2478กฎกระทรวง ฉบับที่ ๓๗ (พ.ศ. ๒๕๓๙) ออกตามความในพระราชบัญญัติการพนัน พุทธศักราช ๒๔๗๘อาศัยอำนาจตามความในมาตรา ๑๖ แห่งพระราชบัญญัติการพนัน พุทธศักราช ๒๔๗๘ ซึ่งแก้ไขเพิ่มเติมโดยพระราชบัญญัติการพนัน (ฉบับที่ ๖) พ.ศ. ๒๕๐๓ และมาตรา ๑๗ แห่งพระราชบัญญัติการพนัน พุทธศักราช ๒๔๗๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้มาตรา 1 ข้อ ๑ ความในข้อ ๑๒ (๓) แห่งกฎกระทรวง ฉบับที่ ๑๗ (พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘ มิให้ใช้บังคับกับการออกสลากการกุศลสมทบทุนมูลนิธิเทคโนโลยีสารสนเทศ ตามพระราชดำริสมเด็จพระเทพรัตนราชสุดาฯ ที่กระทรวงวิทยาศาสตร์ เทคโนโลยีและสิ่งแวดล้อมมาตรา 1 ได้ออกเพื่อหารายได้สนับสนุนโครงการเทคโนโลยีสารสนเทศเพื่อการพัฒนา ตามพระราชดำริสมเด็จพระเทพรัตนราชสุดาฯ สยามบรมราชกุมารี งวดที่ ๒มาตรา 2 ข้อ ๒ ให้ผู้รับใบอนุญาตการเล่นสลากกินแบ่งที่กระทรวงวิทยาศาสตร์ เทคโนโลยีและสิ่งแวดล้อม ได้ออกเพื่อหารายได้สนับสนุนโครงการเทคโนโลยีสารสนเทศเพื่อการพัฒนา ตามพระราชดำริสมเด็จพระเทพรัตนราชสุดาฯ สยามบรมราชกุมารี งวดที่ ๒ เสียภาษีในอัตราร้อยละ ๐.๕ แห่งยอดราคาสลากซึ่งมีผู้รับซื้อก่อนหักรายจ่ายมาตรา 3 ข้อ ๓ กฎกระทรวงนี้ให้ใช้บังคับตั้งแต่วันที่ ๑๖ กรกฎาคม พ.ศ. ๒๕๓๘ เป็นต้นไปให้ไว้ ณ วันที่ ๒๙ พฤษภาคม พ.ศ. ๒๕๓๙ บรรหาร ศิลปอาชา รัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กระทรวงวิทยาศาสตร์ เทคโนโลยีและสิ่งแวดล้อม ได้ออกสลากการกุศลสมทบทุนมูลนิธิเทคโนโลยีสารสนเทศ ตามพระราชดำริสมเด็จพระเทพรัตนราชสุดาฯ งวดที่ ๒ เพื่อหารายได้สนับสนุนโครงการเทคโนโลยีสารสนเทศเพื่อการพัฒนา ตามพระราชดำริสมเด็จพระเทพรัตนราชสุดาฯสยามบรมราชกุมารี สมควรกำหนดให้ผู้รับใบอนุญาตการเล่นสลากกินแบ่งดังกล่าวเสียภาษีในอัตราร้อยละ ๐.๕ แห่งยอดราคาสลากซึ่งมีผู้รับซื้อก่อนหักรายจ่าย จึงจำเป็นต้องออกกฎกระทรวงนี้
คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๖/๒๕๕๙เรื่องแก้ไขบุคคลตามองค์ประกอบคณะกรรมการต่อต้านการทุจริตแห่งชาติ[๑] เพื่อให้การดำเนินงานของคณะกรรมการต่อต้านการทุจริตแห่งชาติเป็นไปตามหลักเกณฑ์และแนวทางในการกำหนดองค์ประกอบของคณะกรรมการต่อต้านการทุจริตแห่งชาติตามคำสั่งคณะรักษาความสงบแห่งชาติ ที่ ๑๒๗/๒๕๕๗ ลงวันที่ ๑๕ ธันวาคม พุทธศักราช๒๕๕๗ เรื่อง แต่งตั้งคณะกรรมการต่อต้านการทุจริตแห่งชาติให้มีผู้ดำรงตำแหน่งในคณะรักษาความสงบแห่งชาติที่หัวหน้าคณะรักษาความสงบแห่งชาติมอบหมายและแต่งตั้งผู้ทรงคุณวุฒิซึ่งหัวหน้าคณะรักษาความสงบแห่งชาติแต่งตั้งร่วมเป็นคณะกรรมการต่อต้านการทุจริตแห่งชาติ จึงให้ยกเลิกความในข้อ ๒ ๖), ๘) และ ๑๑)ของคำสั่งคณะรักษาความสงบแห่งชาติ ที่ ๑๔/๒๕๕๘ ลงวันที่ ๒๗ ตุลาคม พุทธศักราช ๒๕๕๘เรื่อง แต่งตั้งคณะกรรมการตามองค์ประกอบคณะกรรมการต่อต้านการทุจริตแห่งชาติและให้ใช้ข้อความต่อไปนี้แทน๖) พลเอก เฉลิมชัย สิทธิสาท กรรมการฯลฯ๘) พลอากาศเอก จอม รุ่งสว่าง กรรมการฯลฯ๑๑) นายถวิล เปลี่ยนศรี กรรมการทั้งนี้ตั้งแต่บัดนี้เป็นต้นไปสั่ง ณ วันที่ ๓๐พฤศจิกายน พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติปริยานุช/จัดทำ๙ ธันวาคม ๒๕๕๙วริญา/ตรวจ๙ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๘๒ ง/หน้า ๑๓/๖ ธันวาคม ๒๕๕๙
ประกาศกระทรวงการคลังเรื่องออกใช้เหรียญกษาปณ์ที่ระลึกสมเด็จพระเจ้าภคินีเธอเจ้าฟ้าเพชรรัตนราชสุดาสิริโสภาพัณณวดี พระชนมายุ ๘๔ พรรษาพ.ศ. ๒๕๕๓[๑] ด้วยกระทรวงการคลังได้จัดทำเหรียญกษาปณ์ที่ระลึกสมเด็จพระเจ้าภคินีเธอเจ้าฟ้าเพชรรัตนราชสุดา สิริโสภาพัณณวดี พระชนมายุ ๘๔ พรรษา ออกใช้ตามกฎกระทรวงกำหนดลักษณะของเหรียญกษาปณ์ที่ระลึกสมเด็จพระเจ้าภคินีเธอเจ้าฟ้าเพชรรัตนราชสุดา สิริโสภาพัณณวดี พระชนมายุ ๘๔ พรรษา พ.ศ. ๒๕๕๓ คือ๑.เหรียญกษาปณ์เงิน ราคาแปดร้อยบาทหนักเหรียญละ ๒๒กรัมลักษณะ เป็นเหรียญกษาปณ์ไม่ขัดเงาวงขอบนอกมีเฟืองจักรขนาด เส้นผ่าศูนย์กลาง๓๕ มิลลิเมตรลวดลาย ด้านหน้ากลางเหรียญมีพระรูปสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีทรงผินพระพักตร์ทางเบื้องขวา ทรงฉลองพระองค์ชุดไทยทรงสายสะพายและสายสร้อยแห่งเครื่องขัตติยราชอิสริยาภรณ์อันมีเกียรติคุณ รุ่งเรืองยิ่งมหาจักรีบรมราชวงศ์พระอังสาเบื้องซ้ายประดับเหรียญรัตนาภรณ์ รัชกาลที่ ๖ ชั้นที่ ๑เหรียญรัตนาภรณ์รัชกาลที่ ๗ ชั้นที่ ๑ และเหรียญรัตนาภรณ์ รัชกาลที่ ๙ ชั้นที่ ๑ภายในวงขอบเหรียญเบื้องล่างมีข้อความว่า สมเด็จพระเจ้าภคินีเธอเจ้าฟ้าเพชรรัตนราชสุดา สิริโสภาพัณณวดีด้านหลัง กลางเหรียญมีอักษรพระนาม พร ภายใต้พระมงกุฎขัตติยราชนารีเบื้องล่างอักษรพระนามมีข้อความบอกราคาว่า ๘๐๐บาทโดยรอบชิดขอบเหรียญประดับด้วยลายรูปเพชรภายในวงขอบเหรียญเบื้องบนมีข้อความว่า พระชนมายุ ๘๔ พรรษา ๒๔ พฤศจิกายน ๒๕๕๒เบื้องล่างมีข้อความว่า ประเทศไทยโดยมีจุดกลมคั่นระหว่างข้อความเบื้องบนกับเบื้องล่างทั้งสองข้าง๒.เหรียญกษาปณ์โลหะสีขาว(ทองแดงผสมนิกเกิล) ราคายี่สิบบาทหนักเหรียญละ ๑๕กรัมลักษณะ เป็นเหรียญกษาปณ์ไม่ขัดเงาวงขอบนอกมีเฟืองจักรขนาด เส้นผ่าศูนย์กลาง๓๒ มิลลิเมตรลวดลาย ด้านหน้าและด้านหลังมีลวดลายเช่นเดียวกับลวดลายของเหรียญกษาปณ์เงินชนิด ๑ เว้นแต่มีข้อความบอกราคาว่า ๒๐บาท๓.เหรียญกษาปณ์โลหะสองสี(สีขาวและสีทอง) ราคาสิบบาทหนักเหรียญละ๘.๕ กรัมลักษณะ เป็นเหรียญกษาปณ์ไม่ขัดเงาวงขอบนอกมีเฟืองจักรขนาด เส้นผ่าศูนย์กลาง๒๖ มิลลิเมตรลวดลาย ด้านหน้ากลางเหรียญมีพระรูปสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีทรงผินพระพักตร์ทางเบื้องขวาทรงฉลองพระองค์ชุดไทยทรงสายสะพายและสายสร้อยแห่งเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์พระอังสาเบื้องซ้ายประดับเหรียญรัตนาภรณ์ รัชกาลที่ ๖ ชั้นที่ ๑ เหรียญรัตนาภรณ์รัชกาลที่ ๗ ชั้นที่ ๑ เหรียญรัตนาภรณ์ รัชกาลที่ ๙ ชั้นที่ ๑ภายในวงขอบเหรียญเบื้องบนมีข้อความว่า สมเด็จพระเจ้าภคินีเธอเจ้าฟ้าเพชรรัตนราชสุดา สิริโสภาพัณณวดีเบื้องล่างมีข้อความว่า ประเทศไทยโดยมีจุดกลมคั่นระหว่างข้อความเบื้องบนกับเบื้องล่างทั้งสองข้างด้านหลัง กลางเหรียญมีอักษรพระนาม พร ภายใต้พระมงกุฎขัตติยราชนารี ล้อมรอบด้วยลายไทยประดิษฐ์ภายในวงขอบเหรียญเบื้องบนมีข้อความว่า พระชนมายุ ๘๔ พรรษา๒๔ พฤศจิกายน ๒๕๕๒ เบื้องล่างมีข้อความบอกราคาว่า ๑๐บาทโดยมีจุดกลมคั่นระหว่างข้อความเบื้องบนกับเบื้องล่างทั้งสองข้างจึงประกาศให้ทราบทั่วกันส่วนเหรียญกษาปณ์ชนิดและราคาอื่นที่ประกาศออกใช้ไปแล้วยังคงใช้ได้ต่อไปประกาศณ วันที่ ๒๐ สิงหาคม พ.ศ. ๒๕๕๓กรณ์ จาติกวณิชรัฐมนตรีว่าการกระทรวงการคลังปริยานุช/ผู้จัดทำ๑๕ กันยายน ๒๕๕๓นันท์นภัสร์/ตรวจ๑๕ กันยายน ๒๕๕๓ปิยะธิดา/ปรับปรุง๔ ตุลาคม ๒๕๖๑[๑]ราชกิจจานุเบกษา เล่ม ๑๒๗/ตอนพิเศษ ๑๐๖ ง/หน้า ๔๔/๓ กันยายน ๒๕๕๓
คําสั่งกรมสรรพากรที่ ท.ป 321/2563เรื่อง กําหนดสถานที่รับแบบแสดงรายการและรับชําระเงินภาษีอากรตามประมวลรัษฎากร----------------------------------------------เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากรจึงมีคําสั่ง ดังต่อไปนี้ข้อ ๑ ให้สถานที่ดังต่อไปนี้ เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขา สําหรับผู้มีหน้าที่เสียภาษีเงินได้บุคคลธรรมดา ไม่ว่าจะมีภูมิลําเนาอยู่ในอําเภอหรือเขตท้องที่ใด(1) หน่วยบริการรับชําระภาษีอากรของสํานักงานสรรพากรพื้นที่สาขาดุสิต ที่ตั้งอยู่ ณ พระที่นั่งอัมพรสถาน เลขที่ 295 ซอยนครราชสีมา แขวงดุสิต เขตดุสิต กรุงเทพมหานคร(2) หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ ศูนย์การค้า เจ.เจ.มอลล์ ถนนกําแพงเพชร 2 แขวงจตุจักร เขตจตุจักร กรุงเทพมหานคร(3) หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ โรงเรียนสาธิตแห่งมหาวิทยาลัยเกษตรศาสตร์ ถนนงามวงศ์วาน แขวงลาดยาว เขตจตุจักร กรุงเทพมหานคร(4) หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ ศาลอาญา ถนนรัชดาภิเษก แขวงจอมพล เขตจตุจักร กรุงเทพมหานคร(5) หน่วยบริการรับชําระภาษีอากรของสํานักงานสรรพากรพื้นที่สาขาจตุจักร ที่ตั้งอยู่ ณ ศาลภาษีอากรกลาง ถนนรัชดาภิเษก แขวงจอมพล เขตจตุจักร กรุงเทพมหานครข้อ ๒ ให้สรรพากรพื้นที่ดังต่อไปนี้ออกคําสั่งเป็นหนังสือแต่งตั้งข้าราชการพลเรือนสามัญในสังกัดเป็น "เจ้าหน้าที่รับชําระเงินภาษีอากร" เพื่อรับชําระเงินภาษีอากรตามประมวลรัษฎากร(1) สรรพากรพื้นที่กรุงเทพมหานคร 6 สําหรับการรับแบบแสดงรายการและรับชําระเงินภาษีอากรตามข้อ 1 (1)(2) สรรพากรพื้นที่กรุงเทพมหานคร 7 สําหรับการรับแบบแสดงรายการและรับชําระเงินภาษีอากรตามข้อ 1 (2) (3) (4) และ (5)ข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงิน ซึ่ง "เจ้าหน้าที่รับชําระเงินภาษีอากร" ตามข้อ 2 ได้ลงลายมือชื่อรับเงินแล้วข้อ ๔ คําสั่งนี้ให้ใช้บังคับสําหรับการรับแบบแสดงรายการและรับชําระภาษีเงินได้บุคคลธรรมดาตามประมวลรัษฎากร ดังต่อไปนี้(1) หน่วยบริการรับชําระภาษีอากรตามข้อ 1 (1) ตั้งแต่วันที่ 11 มีนาคม พ.ศ. 2563 ถึงวันที่ 12 มีนาคม พ.ศ. 2563(2) หน่วยบริการรับชําระภาษีอากรตามข้อ 1 (2) ตั้งแต่วันที่ 29 กุมภาพันธ์ พ.ศ. 2563 ถึงวันที่ 1 มีนาคม พ.ศ. 2563(3) หน่วยบริการรับชําระภาษีอากรตามข้อ 1 (3) ในวันที่ 27 กุมภาพันธ์ พ.ศ. 2563(4) หน่วยบริการรับชําระภาษีอากรตามข้อ 1 (4) ในวันที่ 19 มีนาคม พ.ศ. 2563(5) หน่วยบริการรับชําระภาษีอากรตามข้อ 1 (5) ในวันที่ 20 มีนาคม พ.ศ. 2563ผู้มีอํานาจลงนาม - สั่ง ณ วันที่ 25 กุมภาพันธ์ พ.ศ. 2563 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร